Liga majstrov UEFA 2011/2012

Liga majstrov UEFA 2011/2012 bol 57. ročník najprestížnejšej európskej futbalovej súťaže klubov a 20. sezóna od premenovania z Pohára majstrov európskych krajín na Ligu majstrov UEFA.
Finále sa odohralo v Allianz Arena v Mníchove, v Nemecku 19. mája 2012. Z víťazstva sa tešili hráči Chelsea, ktorí zdolali domáci Bayern Mníchov 4:3 v penaltovom rozstrele.
Chelsea ako víťaz sa tým kvalifikoval na Majstrovstvá klubov FIFA 2012 a získal právo účasti v zápase o Superpohár UEFA 2012. Navyše sa automaticky kvalifikoval do skupinovej fázy Ligy majstrov UEFA 2012/2013.
Priradenie asociačných tímov.
Celkom 76 tímov z 52 členských krajín UEFA sa zúčastnilo Ligy majstrov UEFA 2011/2012. Základná schéma prideľovania počtu tímov bola nasledovná:
Rebríček UEFA.
Účastnícke miesta pre Ligu majstrov UEFA 2011/2012 boli rozdelené podľa koeficientu UEFA z roku 2010, do ktorého boli započítané výsledky klubov danej krajiny v európskych pohárových súťažiach od sezóny 2005/2006 do sezóny 2009/2010 vrátane.
Rozdelenie tímov.
Víťaz Ligy majstrov 2010/2011 (Barcelona) si zaistil účasť zo svojej domácej súťaže, a preto došlo k nasledujúcim úpravám:
Tímy.
V nasledujúcej tabuľke sú zoradené tímy podľa štartovacej pozície, v ktorej vstúpili do Ligy majstrov UEFA 2011/2012. V zátvorkách sú ligovej pozície z predchádzajúcej sezóny.
LM: víťaz Ligy majstrov UEFA 
Termíny.
Termíny pre odohranie jednotlivých kôl a ich žrebovanie sú uvedené nižšie. Pokiaľ nie je uvedené inak, žreb prebieha vždy v Nyone, vo Švajčiarsku, v sídle UEFA.
Kvalifikácia.
1. predkolo.
Do 1. predkola sa kvalifikovali 4 majstri z asociácií umiestnených na 50. až 53. mieste rebríčka členských krajín UEFA z roku 2010. Tímy sa rozdelili na nasadené a nenasadené na základe ich klubových koeficientov UEFA z roku 2011.
Zápasy 1. predkola boli vyžrebované 20. júna 2011.
Prvé zápasy sa hrali 28. júna, druhé zápasy 5. a 6. júla 2011.
2. predkolo.
Do 2. predkola sa kvalifikovali 32 majstri z asociácií umiestnených na 17. až 49. mieste rebríčka členských krajín UEFA z roku 2010 a 2 víťazi z 1. predkola. Tímy sa rozdelili na nasadené a nenasadené na základe ich klubových koeficientov UEFA z roku 2011.
Zápasy 2. predkola boli vyžrebované 20. júna 2011.
Prvé zápasy sa hrali 12. a 13. júla, druhé zápasy 19. a 20. júla 2011. 
3. predkolo.
Zápasy 3. predkola boli vyžrebované 15. júla 2011.
Prvé zápasy sa hrali 26. a 27. júla, druhé zápasy 2. a 3. augusta 2011. 
Porazené tímy sa kvalifikovali do 4. predkola Európskej ligy UEFA 2011/2012.
V 3. predkole boli tímy rozdelené na majstrovskú a nemajstrovskú časť:
Majstrovská časť.
Do 3. predkola majstrovskej časti sa kvalifikovali 3 majstri z asociácií umiestnených na 14. až 16. mieste rebríčka členských krajín UEFA z roku 2010 a 17 víťazov z 2. predkola. Tímy sa rozdelili na nasadené a nenasadené na základe ich klubových koeficientov UEFA z roku 2011.
Nemajstrovská časť.
Do 3. predkola nemajstrovskej časti sa kvalifikovalo 9 tímov z 2. miesta z asociácií na 7. až 15. mieste a 1 tím z 3. miesta z asociácie na 6. mieste rebríčka členských krajín UEFA z roku 2010. Tímy sa rozdelili na nasadené a nenasadené na základe ich klubových koeficientov UEFA z roku 2011.
4. predkolo.
Žreb 4. predkola prebehol 5. augusta 2011. 
Prvé zápasy sa odohrali 16. a 17. augusta, druhé zápasy 23. a 24. augusta 2011.
Víťazi postúpili do skupinovej fázy. Porazení vstúpili do skupinovej fázy Európskej ligy.
Majstrovská časť.
Do 4. predkola majstrovskej časti postúpilo 10 víťazov z 3. predkola. Tímy sa rozdelili na nasadené a nenasadené na základe ich klubových koeficientov UEFA z roku 2011.
Nemajstrovská časť.
Do 4. predkola nemajstrovskej časti sa kvalifikovali 2 tímy z 3. miesta z asociácií na 4. a 5. mieste a 3 tímy zo 4. miesta z asociácií na 1. až 3. mieste rebríčka členských krajín UEFA z roku 2010. Tímy sa rozdelili na nasadené a nenasadené na základe ich klubových koeficientov UEFA z roku 2011. 
Skupinová fáza.
Skupinovú fázu Ligy majstrov UEFA 2011/2012 hralo 32 tímov. Bolo to 10 víťazov zo 4. predkola a 22 tímov, ktoré boli zaradené priamo do skupinovej fázy. Žreb sa uskutočnil 25. augusta 2011 v Monaku.
32 tímov bolo žrebom rozdelených do ôsmich skupín po štyroch, pričom v jednej skupine nemohlo byť viac klubov z rovnakej krajiny. Pre účely žrebovania boli tímy rozdelené do 4 výkonnostných košov podľa klubového koeficientu UEFA z roku 2011, do ktorého boli započítané výsledky klubov v európskych pohárových súťažiach od sezóny 2006/2007 do sezóny 2010/2011 vrátane. Víťaz Ligy majstrov UEFA 2010/2011 (Barcelona) bol automaticky zaradený do prvého koša.
V každej z ôsmich skupín sa tímy stretli každý s každým systémom doma – vonku. Tímy umiestnené na prvých dvoch miestach v skupine postúpili do osemfinále a tímy na 3. miestach postúpili do 16-finále Európskej ligy UEFA 2011/2012. Prvé zápasy v skupinách sa odohrali 13. septembra 2011, posledné zápasy 7. decembra 2011.
Vyraďovacia fáza.
Vo vyraďovacej fáze Ligy majstrov UEFA 2011/2012 sa stretlo 16 tímov: 8 víťazov základných skupín (nasadené tímy) a 8 tímov z 2. miest (nenasadené tímy). Tímy z rovnakej skupiny alebo rovnakej krajiny sa nemohli stretnúť proti sebe. Od štvrťfinále už tieto pravidlá neplatili a mohli tak proti sebe hrať akékoľvek mužstvá.
Žreb osemfinále sa konal 16. decembra 2011. Žreb štvrťfinále, semifinále a finále sa uskutočnil 16. marca 2012.
Osemfinále.
Prvé zápasy sa hrali 14., 15., 21. a 22. februára a odvety 6., 7., 13. a 14. marca 2012.
Štvrťfinále.
Prvé zápasy sa hrali 27. a 28. marca, odvety 3. a 4. apríla 2012.
Semifinále.
Prvé zápasy sa hrali 17. a 18. apríla, druhé zápasy 24. a 25. apríla 2012.
Finále.
Finále sa odohralo 19. mája 2012 v Allianz Arena v Mníchove, v Nemecku.